Sastanak KSFF-a 27. studeni 2013.

Dnevni red:

1. Prijedlog novog Statuta
2. Izvještaji sekcija
   1. AUT sekcija
   2. Programska
3. Tehnikalije
4. Razno
5. Prijedlog novog Statuta

Prezentira se prijedlog Statuta u skraćenom obliku. Usprkos novom zakonu o udrugama, naša dir-dem platforma novog Statuta može ostati, jedino moramo imati funkciju 'likvidatora' koji u slučaju raspuštanja Kluba isti likvidira. Pristutni članovi nemaju primjedbi. Prihvaća li Skupština KSFF-a prijedlog novog Statuta i smjernica? 9 za, 1 protiv, 1 suzdržan. Prijedlog prihvaćen.

1. Izvještaji sekcija
   1. AUT sekcija

AUT je mlada sekcija. Ispričavaju se na zbunjenosti i slaboj komunikaciji. Do sad su imali dvije tribine, o out-anju, transseksualnosti i predstojećem referendumu. Planira se tribina ovaj vikend, sa srednjoškocima, u Booksa. Planira se i post-refendumski party, ali to se još mora odlučiti. Troškovi su im mali. Daljnju suradnju planiraju s Trans Aidom. Više o njihovim planovima kasnije.

Primjedbe na nejasan odnos između sekcije i Kluba. Sudionik misli da se članovi sekcije moraju prilagoditi na način rada Kluba (bolja komunikacija, pravovremeno najavljivanje, itd.) Sudionica predlaže da AUT-ovci sastanče češće, porade na internoj komunikaciji, i poprave dojam ozbiljnosti, narušen nekim prethodnim iskustvima. Samokritika veteranske sekcije zbog nedovoljnog prenošenja iskustva novim snagama. Također su u suradnji sa Hrvatskim studijima snimili 7 kratkih filmića o ljudima koji će glasati PROTIV.

Proglas KSFF-a je izglasan i Adam će ga proslijediti medijima.

* 1. Programska

Programska funkcionira super! Popunjena do prvog mjeseca, ljudi dolaze s prijedlozima. Plakati rade, ekipa se ustalila. Idući sastanak je 4.12. u 18h. Ipak, bilo je problema s dobivanjem dozvola (budisti, go turnir). Par prijedloga za poboljšanje proizvodnje sadržaja: stalni plakat s pozivom za uključenje, stalni note na Facebooku. Imamo i kandidate za oživljavanje službene KSFF-ove web-stranice.

1. Tehnikalije

Što se fizičkih poslova u Klubu tiče, trenutno se popravljaju stakla, brave, radijatori, rješava se kablovinje oko kompa, nova kuhinja, nov dizajn bukse, proces nabave novih zvučnika traje, sklopili smo ugovor o partnerstvu s Centrom za budističke studije (dobar način za riješiti dug sa SC-om). Planiramo se i dezinsekticirati, nabaviti novi sudoper, i tako dalje. Obavijest članovima: posla ima još dosta, za vrijeme rokova bismo trebali zasukati rukave.

5. Razno

Sudionik protestira zbog neodržavanja nekih programa u Klubu. Nije u redu da se program nenajavljeno mijenja zbog nekih koji žele gledati utakmicu ili što već. Bilo je i neodržavanja dogovorenih programa, s večerima odsjeka itd.

Također, sva raspoloživa sredstva upotrijebit će se kako bi Klub što prije dobio internetsku vezu za svoj kompjuter!

Osim najavljenih sekcija, imamo i vrtnu sekciju! Sekcija izlaže svoje prve korake i sadnju nekoliko biljaka u unutarnjem dvorištu fakaulteta. Svi zainteresirani neka se jave! Mailom, na Facebook, itd…

Žaljenje zbog slabog odaziva na Skupštinu. Također, povežimo se sa SC-om i Plenumom zbog rada na pitanju programskih ugovora i ostalih studentskih pitanja.

Sastanci moraju biti redovni! Ako su redovni, onda kraće traju i lakše ih se stavlja u program.

Termin iduće skupštine: 9.12. u 16h. Adam sastavlja dnevni red.